পায়ের পাতায় চোট, ইউএস ওপেনে নেই নাদাল

পায়ের পাতায় চোট| যুক্তরাষ্ট্র ওপেনে নামতে পারবেন না রাফায়েল নাদাল| ছিটকে গেলেন গোটা মরসুম থেকেই| এই বছর আর কোনও প্রতিযোগিতায় নামতে পারবেন না তিনি|

পায়ের পাতার চোটটা বেশ কয়েকদিন ধরেই ভোগাচ্ছে তাঁকে| যার প্রমান পাওয়া গিয়েছিল ফরাসি ওপেনেও| প্রিয় ক্লে কোর্টে নামলেও সেমিফাইনালে জকোভিচের কাছে হেরে গিয়েছিলেন তিনি| চোট নিয়েই প্রতিযোগিতায় নেমেছিলেন তিনি|

সময় বাড়ার সঙ্গে সঙ্গে যা ক্রমশই নাদালের সামনে বড় বাধা হয়ে দাঁড়িয়েছিল| এরপরই উইম্বলডন থেকে নাম তুলে নন নাদাল| দ্রুত সুস্থ হওয়ার জন্য আর কোনও প্রতিযোগিতাতেই নামেননি তিনি|

কিন্তু শেষরক্ষা হল না| গতবার নামেননি করোনার কারণে| এবার চোট| ইউএস ওপেনে নামতে পারছেন না নাদাল| শুক্রবার নিজেই সেই কথা জানিয়ে দিয়েছেন ২০টি গ্র্যান্ডস্লামের মালিক|

ফেডেরার অনিশ্চিত| নাদালও এবার নেই| ইউএস ওপেনের মঞ্চেই জকোভিচের ইতিহাস গড়ার হাতছানি|